Por unatra parte, a impenetrable capa de boiras venusianas dio motivo a os escritors de sciencia ficción pa especular sobre as condicions en a suya superficie; tanto mas quan as primeras obserbacions amostroron que no solament yera semellant en grandaria a la Tierra, sino que poseyeba una atmosfera substancial. Mas amán do Sol que da Tierra, a planeta se describiba con freqüencia como que mas calida, pero encara habitable pa os humans, como que por eixemplo as novelas Os astronautas de Stanisław Lem y Os ocians de Venus de Isaac Asimov. O chenero aconsiguió o suyo apocheu entre os decenios de 1930 y 1950, en un momento en que a sciencia heba revelau qualques aspectos de Venus, pero encara no a dura realidat das condicions da suya superficie. Os trobos das primeras misions a Venus amostroron que a realidat yera pro diferent y metioron fin a iste chenero en particular. A medida que abanzaba o conoixencia scientifico de Venus, os autors de sciencia ficción intentoron mantener o ritmo con os intentos dos humans de terraformar Venus.